Rumšiškių kapinės

Rumšiškių miestelio kapinės – veikiančios kapinės Kaišiadorių rajone, Rumšiškėse. Įsikūrusios miestelio pietvakariuose, šalia Kauno marių, 200 m į šiaurę nuo Rumšiškių bažnyčios. Užima 3,2 ha plotą.Kaišiadorių rajono kapinių sąrašas Šalia pagrindinių vartų (nuo bažnyčios pusės) pastatytas informacinis stendas su kapinių planu ir pažymėtais lankytinais objektais – koplyčia, žymių žmonių kapavietėmis.

Vaikščiojant po kapines, pastebima, jog jose senieji kapai išsidėstę ne vienoje eilėje ar sankaupoje arčiau centro, prie koplyčios, o pasklidę tarp naujų kapų. Tai primena, jog kapinės buvo iškeltos.Irma Randakevičienė.Gyvenimai, likę po vandeniuvoruta.lt 
Palaikai čia buvo perlaidoti iš Kauno marių dugne, atidarant Kauno hidroelektrinę, likusių kapinių.

Rumšiškių kapinėse yra į Kultūros vertybių registrą įrašytų objektų:
 Lietuvos karių kapai (palaidoti Jonas Apanavičius, Petras Kaulavičius, Feliksas Stankus, Vladas Adomavičius)
 Šv. Onos koplyčia, pastatyta 1840 m. 
 Poeto Jono Aisčio kapas su Antano Kmieliausko sukurtu paminklu

 Istorija 

Pasakojama, kad miestelio kapinės savo amžių skaičiavo ar ne šešiais šimtais metų. Dalį palaikų išsikasė ir perkėlė į naujas kapines savieji. Sovietmečiu vyravo kitas gyvenimo būdas ir tarpusavio santykiai, todėl didžioji dauguma rumšiškiečių palaikų liko Kauno mariose.Stanislovas Abromavičius.Trys šventos senųjų Rumšiškių vietos

Iškeliant bažnyčią, po jos didžiuoju altoriumi rasta kripta su keliais karstais, apie kurių buvimą nebuvo žinoma. Iš išlikusių drabužių nustatyta, kad ten būta dviejų kunigų ir vyskupo palaikai. Visa tai Kauno vyskupijos nurodymu buvo aprašyta, palaikai perlaidoti naujosiose kapinėse. Buldozeriui lyginant senojo šventoriaus kalvelę, buvo išrausti vokiečių kareivių palaikai, palaidoti 1917 m. pabaigoje – 1918 m. pradžioje. Jie perkelti į naujųjų miestelio kapinių patvorį ir užmiršti.

1958 m., prieš užliejant Kauno marias ir perkeliant Rumšiškių miestelį, iš įvairių vietovių į kapines naujoje vietoje perkelti ir sovietinių karių palaikai. Centrinėje kapinių dalyje, 8x7 m dydžio plote, buvo palaidota 19 karininkų ir 275 kareiviai, be to, buvo pastatytas 7,75 m aukščio paminklas – ant postamento stovintis sovietinis „Karys-nugalėtojas“ (paminklo autorius – skulptorius Bernardas Bučas). Atgimimo laikais paminklas buvo susprogdintas, o sovietinių karių palaikai perkelti į rajono centrą Kaišiadoris.Rumšiškių sovietinių karių kapinės (Kaišiadorių enciklopedija) Į atsilaisvinusią vietą iš rytinio kapinių pakraščio buvo dar kartą perkelta Šv. Onos koplyčia.

 Palaidojimai 
 Stasys Tijūnaitis (1888–1966), pedagogas, žurnalistas
 Jonas Aistis (1904–1973), poetas
 Vaidotas Daunys (1958–1995), redaktorius, poetas
 Jonas Laucė (1917–2003), rašytojas
 Bronius Morkevičius (1950–2004), teatro režisierius

 Galerija 

 Šaltiniai 

Kategorija:Rumšiškės
Kategorija:Kaišiadorių rajono kapinės